b'\n_START_ARTICLE_\nBuldozeris\n_START_PARAGRAPH_\nBuldozeris\xc2\xa0\xe2\x80\x93 sunkioji savaeig\xc4\x97 statybos ma\xc5\xa1ina birioms med\xc5\xbeiagoms stumdyti. Buldozeris paprastai b\xc5\xabna sudarytas i\xc5\xa1 vik\xc5\xa1rinio arba ratinio traktoriaus ar vilkiko ir jo priekyje pritvirtino verstuvo. Buldozerio verstuvas skirtas pjauti ir stumdyti grunt\xc4\x85. Verstuvai gali b\xc5\xabti pasukami ir nepasukami. Kai kurie buldozeriai gali tur\xc4\x97ti papildom\xc4\x85 prietais\xc4\x85\xc2\xa0\xe2\x80\x93 purentuv\xc4\x85. Buldozeriu pilami pylimai, u\xc5\xbepilamos duob\xc4\x97s, grioviai, valomas sniegas, lyginamas gruntas, stumdomos birios med\xc5\xbeiagos.\n_START_SECTION_\nIstorija\n_START_PARAGRAPH_\nTerminas \xe2\x80\x9ebuldozeris\xe2\x80\x9c atsirado XIX a. ir juo buvo apib\xc5\xabdinama bet kokia j\xc4\x97ga, galinti pastumti didel\xc4\x99 mas\xc4\x99. Pirmasis buldozeris buvo i\xc5\xa1rastas 1923\xc2\xa0m. JAV, Kanzaso valstijoje ir pla\xc4\x8diai paplito Tarpukario metu. Did\xc5\xbeiausi buldozeri\xc5\xb3 gamintojai pasaulyje\xc2\xa0\xe2\x80\x93 Komatsu, Caterpillar kompanijos.'